Birds of a Feather (երգ, Բիլլի Այլիշ)

«**Birds of a Feather**», ամերիկացի երգչուհի և հեղինակ-կատարող Բիլլի Այլիշի երգը։ Այն հայտնվել է ԱՄՆ ռադիոկայանների եթերում 2024 թվականի հուլիսի 2-ին  որպես երգչուհու «*[[Hit Me Hard and Soft]]*» երրորդ ստուդիական ալբոմի երկրորդ սինգլ *Darkroom* և *Interscope Records* լեյբլներում։  Այլիշը երգը գրել է իր պրոդյուսեր Ֆինիս Օ'Քոնել հետ միասին։  Երգը շոշափում է խորը սիրո և ամուր կապի ձգտման թեմաները:

## Նախապատմություն և թողարկում
Այլիշն առաջին անգամ երգը ներկայացրել է 2024 թվականի մայիսի 13-ին Netflix-ի *«Heartstopper»* սերիալի երրորդ սեզոնի թիզեր-թրեյլերում։  Երգը դարձել է այն երեք երգերից մեկը, որոնք ներկայացվել են ալբոմի թողարկումից առաջ։  Apple Music-ին տված հարցազրույցում Այլիշը պատմել է, որ երգը պարունակում է իր կարիերայի ամենաբարձր վոկալ բելթինգը։ 

Երգը *Hit Me Hard and Soft* ալբոմի երկրորդ սինգլն է, որը թողարկվել է 2024 թվականի մայիսի 17-ին։

## Կոմպոզիցիա
Նկարագրվելով որպես «թեթև նեո-նոր ալիք ջեմ»` «Birds of a Feather»-ն իր անվանումը փոխառում է անգլիական «փետուրներով թռչունները հավաքվում են միասին» ասացվածքից։

## Կոմերցիոն հաջողություն
*Hit Me Hard and Soft* ալբոմի թողարկումից հետո «Birds of a Feather» երգը զբաղեցրել է 13-րդ հորիզոնականը Billboard Hot 100 հիթ-շքերթում, ինչը դարձել է ամենաբարձր ցուցանիշը ալբոմի համար «Chihiro»-ից, որը զբաղեցրել է տասներկուերորդ հորիզոնականը և ալբոմի «Lunch» առաջատար սինգլից հետո, որը զբաղեցրել է հինգերորդ հորիզոնականը 2024 թվականի հունիսի 1-ի համարում։  Չորրորդ շաբաթվա ընթացքում ալբոմային կոմպոզիցիան հիթ-շքերթում տասնմեկերորդից անցավ իններորդ հորիզոնական։ «Birds of a Feather» երգը լավ արդյունքների շնորհիվ հուլիսի 2-ին թողարկվել է որպես ալբոմի երկրորդ սինգլ։  Hot 100-ում գտնվելու տասներկուերորդ շաբաթվա ընթացքում «Birds of a Feather» երգը բարձրացել է առաջին հորիզոնական Hot Rock & Alternative Songs և Hot Alternative Songs մուլտիմետրային ռոք հիթ-շքերթներում։  2024 թվականի Ամառային օլիմպիական խաղերի փակման արարողության ժամանակ ելույթից հետո երգը բարձրացել է 5-րդ հորիզոնական օգոստոսի 24-ի հիթ-շքերթում և դարձել է չորրորդը Այլիշի կարիերայում Hot-100 Թոփ-5-ում «Bad Guy» (մեկ շաբաթ № 1, 2019), «Therefore I Am» (№ 2, 2020) և «Lunch» (№ 5, 2024) երգերից հետո։ 

Երգը դարձել է Այլիշի առաջին չարթոփերը Billboard Global 200 և Global Excl. U.S. հիթ-շքերթներում։

Մեծ Բրիտանիայում «Birds of a Feather»-ը UK Singles Chart-ում նորամուտը նշել է իններորդ հորիզոնականում ալբոմի թողարկումից հետո մեկ շաբաթվա ընթացքում։  Երգը դարձել է երրորդ լավագույնը հիթ շքերթում «Chihiro»-ից (յոթերորդ հորիզոնական) և «Lunch»-ից (երկրորդ հորիզոնական) հետո։ Ավելի ուշ այն հասել է UK Singles Chart հիթ-շքերթի երկրորդ հորիզոնականին։

## Կենդանի կատարում
Այլիշը երգը կատարել է 2024 թվականի Ամառային օլիմպիական խաղերի փակման արարողության ժամանակ՝ 2024 թվականի օգոստոսի 11-ին։  Ելույթը Փարիզ քաղաքից Լոս Անջելեսին դրոշի փոխանցման արարողության մի մասն էր և նախօրեին ձայնագրվել էր Լոնգ Բիչում։

## Ձայնագրության մասնակիցեր
* Բիլլի Այլիշ – վոկալ, տեքստի հեղինակ
* Ֆինիս Օ'Քոնել – պրոդյուսեր, լիրիկա, կիթառ, երաժշտական նվագակցում

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր